
REFERAT DE APROBARE
a Proiectului de hotărâre privind aprobarea prelungirii pe o perioadă de 2 ani a folosinței gratuite  a spațiilor cu altă destinație decât aceea de locuință si întocmirea  actelor adiționale la contractele de comodat, încheiate cu UNIUNEA ARTIȘTILOR PLASTICI FILIALA TIMIȘOARA 	
Uniunea Artiștilor Plastici Filiala Timișoara este o entitate cu personalitate  juridică, care desfășoară activități culturale fără scop lucrativ, iar prin Decretul–lege nr. 266/1950 este recunoscută ca fiind asociație de utilitate publică.
          Prin HCLMT nr. 248/23.04.2013 s-a aprobat darea în folosință gratuită a spațiilor cu altă destinație decât aceea de locuință folosite de către Uniunea Artiștilor Plastici  Filiala Timișoara,  cu destinația de ateliere de creație și galerie de artă, astfel că în baza acestei hotărâri s-au încheiat  contractelor de comodat pentru spațiile cu altă destinație decât aceea de locuință cuprinse în Anexă, contracte prelungite ulterior prin HCLMT nr. 164/11.05.2021.
	Prin adresa cu numărul: SC2022-007876/01.04.2022, Uniunea Artiștilor Plastici Filiala Timișoara a solicitat prelungirea contractelor de  comodat,  a căror valabilitate expiră la data de 02.05.2022, respectiv la data de 26.05.2022, aceste spații fiind utilizate pentru desfășurarea activităților specifice de către artiștii plastici.
	Solicitarea  antemenționată,  a Uniunii Artiștilor Plastici Filiala Timișoara, a fost depuse în termenul legal și au fost analizate în ședința din data de 14.04.2022, de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr. 12/26.06.2012 și modificată prin HCLMT nr. 49/22.02.2022. 
	Comisia a avizat favorabil solicitarea de prelungire a folosinței gratuită  a spațiilor cu altă  destinație decât aceea de locuință,  prin încheierea actelor adiționale la contractele de comodat, încheiate cu Uniunea Artiștilor Plastici Filiala Timișoara, pe o perioadă de 2 ani, pentru spațiile înscrise în Anexă, începând de la data de 03.05.2022 până la data de 03.05.2024, respectiv de la data de 27.05.2022 la data de 27.05.2024, condiționată de prezentarea unui program de evenimente, organizate de către membrii Uniunii Artiștilor Plastici Filiala Timișoara, care dețin ateliere de creație atribuite în folosință gratuită de Municipiul Timișoara.
	Programul solicitat, a fost depus prin adresa înregistrată cu nr. SC2022-010628/04.05.2022.
	Apreciem ca Proiectului de hotărâre privind aprobarea prelungirii folosinței gratuite  a spațiilor cu altă destinație decât aceea de locuință și întocmirea actelor adiționale la contractele de comodat, încheiate cu Uniunea Artiștilor Plastici Filiala Timișoara, înscrise în Anexa la Proiectul de hotărâre,  îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

